paragraph_text: 1970. dolazi do ujedinjavanja National Football League (NFL) i American Football League (AFL), te se stvaraju dvije konferencije koje postoje i danas - American Football Conference (AFC, Američka konferencija) i National Football Conference (NFC, Nacionalna konferencija) koje postoje do danas. Konferencije su rađene tako da su u AFC ušli svih deset klubova iz AFL-a i tri iz NFL-a, dok su u NFC ušli preostali 13 momčadi iz NFL-a. Postepenim širenjem NFL-a koji danas ima 32 člana, svaku konferenciju čini 16 momčadi. Prvaci AFC-a i NFC-a se svake godine sastaju u Super Bowlu u kojem pobjednik postaje prvak NFL-a.<br> Ove dvije konferenvije su u periodu 1970. – 2001. imale po tri divizije naziva West (Zapad), Central (Središnja i East (Istok), dok od 2002. imaju po četiri divizije - West (Zapad), North (Sjever), South (Jug) i East (Istok).